
	Noteikumu projekts
6. Šo noteikumu 5. punktā minēto sarunu protokolu desmit darbdienu laikā pēc Finanšu ministrijas atzinuma saņemšanas paraksta attiecīgās nozares ministrs vai viņa pilnvarota persona un pašvaldību biedrības pilnvarota persona. Parakstīto sarunu protokolu piecu darbdienu laikā pēc parakstīšanas nosūta zināšanai Finanšu ministrijai.
	Priekšlikums
Noteikumu projekta 6. punkts paredz, ka sarunu protokolu paraksta attiecīgās nozares ministrs vai viņa pilnvarota persona un pašvaldību biedrības pilnvarota persona. Savukārt otrajā teikumā norādīts, ka parakstīto sarunu protokolu piecu darbdienu laikā pēc parakstīšanas nosūta zināšanai Finanšu ministrijai.
No otrā teikuma skaidri neizriet, kurš nodrošina protokola nosūtīšanu Finanšu ministrijai - kāds no parakstītājiem vai attiecīgā ministrija.
Ņemot vērā minēto lūdzam izvērtēt nepieciešamību precizēt otro teikumu pēc analoģijas ar noteikumu projekta 5. punktu. 

